ശ്രീജേഷിന് കേരള ഹോക്കി അസോസിയേഷന്റെ പാരിതോഷികം തിരുവനന്തപുരം: ടോക്കിയോ ഒളിംപിക്സ് പുരുഷ ഹോക്കിയില് ഇന്ത്യക്ക് വെങ്കലം സമ്മാനിച്ച വന്മതില് പി ആര് ശ്രീജേഷിന് അഞ്ച് ലക്ഷം രൂപ പാരിതോഷികം പ്രഖ്യാപിച്ച് കേരള ഹോക്കി അസോസിയേഷന്. നാലിനെതിരെ അഞ്ച് ഗോളുകള്ക്കാണ് ഇന്ത്യയുടെ വിജയം. ഇന്ത്യന് ടീമിന്റെ വിജയ ശില്പിയായ മലയാളി ഗോള്കീപ്പര് പി.ആര്. ശ്രീജേഷിന് അഭിനന്ദന പ്രവാഹം. പുരുഷ ഹോക്കിയില് വെങ്കല മെഡല് നേടിയ ഇന്ത്യന് ടീമിന് അഭിനന്ദന പ്രവാഹം. മുഖ്യമന്ത്രി പിണറായി വിജയന് ഇന്ത്യയുടെ ചരിത്ര വിജയത്തിന് അഭിനന്ദനം അറിയിച്ചു. ജര്മനിയെ വീഴ്ത്തി ഇന്ത്യ വെങ്കല മെഡല് നേടുന്നതില് നിര്ണായകമായത് അവസാന നിമിഷത്തിലെ പെനാല്റ്റി കോര്ണറിലടക്കം ശ്രീജേഷ് നടത്തിയ മിന്നും സേവുകളായിരുന്നു. ഗെയിംസിലുടനീളം മികച്ച സേവുകളുമായി ശ്രീജേഷ് കളംനിറഞ്ഞിരുന്നു. ഒളിംപിക്സ് ഹോക്കിയില് നീണ്ട നാല് പതിറ്റാണ്ടിന്റെ മെഡല് കാത്തിരിപ്പിന് വിരാമമിടാന് ഇതോടെ ഇന്ത്യക്കായി. 1980ന് ശേഷം ഇതാദ്യമായാണ് ഹോക്കിയില് ഇന്ത്യ ഒളിംപിക് മെഡല് നേടുന്നത്.